THCOM ซึม! รายได้ธุรกิจดาวเทียม-อินเตอร์เน็ตลด ฉุดกำไร Q3 หด 85%
THCOM ซึม! รายได้ธุรกิจดาวเทียม-อินเตอร์เน็ตลด ฉุดกำไร Q3/60 หด 85% มาที่ 65.22 ล้านบาท จากปีก่อนมีกำไร 433.77 ล้านบาท ขณะที่ 9 เดือนแรกมีกำไร 540.26 ล้านบาท ลดลง 69% จากปีก่อนมีกำไร 1.73 พันล้านบาท
2 พ.ย. 2560

บริษัท ไทยคม จำกัด (มหาชน) หรือ THCOM รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากรายได้จากการขายและการให้บริการรวมในไตรมาส 3/60 มีจำนวนทั้งสั้น 2.31 พันล้านบาท ลดลง 479 ล้านบาท หรือ 17.2% จาก 2.79 พันล้านบาท ในไตรมาส 3/59 โดยเป็นผลมาจากรายได้ที่ลดลงจากการให้บริการดาวเทียมและบริการ อินเทอร์เน็ตและสื่อ
นอกจากนี้รายได้จากการให้บริการดาวเทียมและบริการที่เกี่ยวเนื่องในไตรมาส 3/60 ทั้งสิ้น 1.57 พันล้านบาท ลดลง 461 ล้านบาท หรือ 22.7% จาก 2.03 พันล้านบาท ในไตรมาสเดียวกันของปีก่อนหน้า โดยมีสาเหตุหลักจากการลดลงของรายได้จากการให้บริการดาวเทียมแบบทั่วไปและดาวเทียมบรอดแบนด์